ปลากะพงแดง - วิกิพีเดีย

# ปลากะพงแดง

### จากวิกิพีเดีย สารานุกรมเสรี

กะพงแดง | ...

กะพงแดง ชนิด Lutjanus argentimaculatus
การจำแนกชั้นทางวิทยาศาสตร์

อาณาจักร | Animalia
ไฟลัม | Chordata
ชั้น | Actinopterygii
ตระกูล | Perciformes
วงศ์ | Lutjanidae
สกุล | Lutjanus

กะพงแดง ปลาน้ำเค็มชนิดหนึ่งที่สามารถอาศัยอยู่ในน้ำน้ำกร่อยหรือน้ำจืดได้ มีชื่อวิทยาศาสตร์ว่า Lutjanus argentimaculatus อยู่ในวงศ์ปลากะพงแดง (Lutjanidae) รูปร่างลำตัวหนาและด้านข้างแบน หัวโตแหลมยาว ลักษณะโดยทั่วไปคล้ายปลากะพงขาวแต่มีส่วนหัวและลำตัวที่ยาวกว่า มีฟันเขี้ยวแหลมคมโง้งเห็นชัดเจน 2 ซี่ในปาก คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ (Ctenoid) ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน พื้นลำตัวสีแดงหรือแดงสด พบใหญ่สุดถึง 1.5 เมตร นิยมอยู่รวมกันเป็นฝูงในป่าชายเลน ปากแม่น้ำ หรือบริเวณทะเลชายฝั่ง

ลูกปลาขนาดเล็กจะฟักตัวและเติบโตในบริเวณน้ำกร่อยแถบป่าชายเลยหรือปากแม่น้ำ ลำตัวจะเป็นสีขาวสลับลายพาดสีดำคล้ายปลานิล อาหารได้แก่ สัตว์น้ำ ปลา กุ้ง ที่มีขนาดเล็กกว่า

ลูกปลากะพงแดงชนิด Lutjanus argentimaculatus

เป็นปลาที่สามารถเพาะขยายพันธุ์ได้แล้ว เป็นปลาที่มีรสชาติดี นิยมบริโภคเป็นปลาเศรษฐกิจ และนิยมตกเป็นเกมกีฬา อีกทั้งยังเลี้ยงเป็นปลาสวยงามได้อีกด้วย

กะพงแดง ยังมีชื่อเรียกอื่นอีกว่า " กะพงสีเลือด " หรือ " กะพงแดงป่าชายเลน " เป็นต้น

นอกจากนี้ กะพงแดงยังมีปลาอีกชนิดหนึ่ง ที่มีลักษณะและพฤติกรรมคล้ายคลึงกัน คือ ชนิด Lutjanus malabaricus ด้วย เพียงแต่กะพงแดงชนิดนี้จะสามารถโตได้เต็มที่ 100 ซ.ม. และจะอาศัยอยู่แต่เฉพาะในทะเลเท่านั้น

## [แก้] แหล่งข้อมูลอื่น

- รูปและข้อมูลปลากะพงแดงชนิด Lutjanus argentimaculatus
- รูปและข้อมูลปลากะพงแดงชนิด Lutjanus malabaricus

ดึงข้อมูลจาก "http://th.wikipedia.org../../../%E0%B8%9B/%E0%B8%A5/%E0%B8%B2/%E0%B8%9B%E0%B8%A5%E0%B8%B2%E0%B8%81%E0%B8%B0%E0%B8%9E%E0%B8%87%E0%B9%81%E0%B8%94%E0%B8%87.html".

หมวดหมู่: ปลาไทย | ปลาน้ำจืด | ปลาน้ำกร่อย | ปลาน้ำเค็ม | ปลาตู้

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- Tagalog